
Orientason pa Skolas di K-12 Rilasionadu ku Interason ku Aplikason di Lei Sivil
21 di agostu di 2026
Gabineti di Guvernanti, Gabineti Izekutivu di Idukason (EOE) y Dipartamentu di Idukason Elementar y Sikundáriu (DESE) ta emiti es orientason di akordu ku An Act promoting rule of law, oversight, trust and equal constitutional treatment (“PROTECT Act” or “Act”). Stat. 2026, c. 163, §§ 1–24. Pur favor rivê es orientason djuntu ku Modelu di Pulítika di DESE, pa ser adotadu pa komités skolar y konselhus di administrason, y ku Modelu di Prusedimentus di DESE, pa ser inplementadu pa superintendentis y diretoris izekutivu, ki também sta ser lansadu oji.
Na priparason d-es orientason, asin komu di Modelu di Pulítika y Modelu di Prusedimentus, DESE konsulta ku Gabineti di Prokurador Jeral, Asosiason di Komités Skolar di Massachusetts, Asosiason di Skolas Privadu Aprovadu sobi Kapítulu 766 di Massachusetts y txeu otu partis interesadu, di akordu ku Lei. Kuantu a rikomendasons y obrigasons pa skolas di K-12, es orientason ta substitui kes Rikomendasons pa Entidadis ki ta Furnese Sirvisus di Idukason y di Kuidadu Infantil Rilasionadu ku Interason ku Ajentis Federal di Imigrason emitidu na maiu di 2026 di akordu ku Órden Izekutivu 650 di Guvernanti: Proteson di Asésu a Sirvisus Esensial y Manutenson di Siguransa di Komunidadis di Massachusetts.
[bookmark: I._Introduction]Introduson
Na dia 5 di agostu di 2026, Guvernanti Maura Healey sina lei PROTECT Act. Gosi é lei na Massachusetts ma, ixsétu óras ki izijidu pa lei stadual ô federal ô óras ki izijidu pa Commonwealth ô ses sub-divizons pa administra un prugrama di apoiadu ô finansiadu pa stadu ô pa guvernu federal, prizons sivil, inkluindu pa aplikason di lei federal di imigrason, ka é permitidu na kes ária nau-públiku siginti: resintu skolar duranti óras di funsionamentu (definidu di baxu), sen un Mandatu Judisial ô Órden Judisial.1




[bookmark: _bookmark0]1 Es orientason ta trata di protesons kontra prizons sivil adotadu na Lei PROTECT. Otus proteson konstitusional ta limita asésu di aplikason di lei sivil a lugaris nau-públiku, indipendentimenti di sedu ô nau ku objetivu di un prizon, sen un Mandatu Judisial ô Órden Judisial.

Lei ta iziji ma komités skolar, skolas kolaborativu y konselhus di administrason di charter school ta garanti ma kada skola sobi ses jurisdison ten un pulítika skritu (diskritu na Lei komu un “planu di rusposta a emerjênsia”) ki ta trata di siguransa di alunus y funsionárius rilativamenti a interasons ku ajentis di aplikason di lei ki ta atua na aplikason di lei sivil.2 Sobi termus di Lei, kel planu la deve refleti kes seti elementu izijidu di Modelu di Pulítika di DESE: (1) identifikason y dezignason di un ô más psoa na kada skola y na gabineti di distritu/administrativu komu indivídu(s) risponsável pa ten kontatu prinsipal ku ajentis di aplikason di lei; (2) prusedimentus pa kontata psoa(s) autorizadu dezignadu, ki ta kontata prokurador di skola; (3) prusedimentus pa dokumenta interasons ku ajentis di aplikason di lei na resintu skolar; (4) prusedimentus pa notifika un pai ô inkaregadu di idukason (ô alunu si el ten 18 anu ô más ô si el é emansipadu) si un ajenti di aplikason di lei pidi asésu a un alunu ô a informason di un alunu pa kualker finalidadi di aplikason di lei sivil; (5) prusedimentus dipôs di konfirmason di prezénsa di ajentis di aplikason di lei ki ta atua na aplikason di lei sivil na resintu skolar, inkluindu prusedimentus pa notifika pais y inkaregadus di idukason, prufesoris, administradoris y funsionárius di skola di un manera ki ta garanti konfidensialidadi y privasidadi di kualker informason ki pode identifika un psoa; (6) un planu pa konfirma y atualiza kontatus di emerjênsia di alunus y pa permiti ki más di un psoa ser listadu; y (7) un planu pa partilha kes prusedimentu y pulítika li ku alunus y famílias, inkluindu na website di skola. Pulítikas y prusedimentus deve aplika-s igualmenti na tudu forma di aplikason di lei y deve ser fokadu na manutenson di siguransa di alunus.
[bookmark: II._Definitions]Difinisons
Es orientason ta uza kes palavra y spreson siginti di akordu ku Lei PROTECT:
“Prizon sivil”: signifika un prizon ki ka ten komu objetivu pripara psoa sujeitu a tal prizon pa un prusésu kriminal pa un alegadu violason di un lei kriminal stadual ô federal. Prizons sivil pode ser autorizadu, entri otus kuza, pa: (1) un mandatu di libardadi kondisional emitidu sobi termus di G.L. c. 127, § 149A, ô un mandatu di puvason emitidu sobi termus di G.L. c. 279, § 3; (2) lei stadual ki ta permiti kustódia protetora pa psoas inkapasitadu y intosikadu, G.L. c. 111B § 8, ô (3) un mandatu administrativu emitidu pa un ajênsia federal sima Ajênsia di Imigrason y Alfândega di Stadus Unidus (ICE) pa violasons di Lei Federal di Imigrason y Nasionalidadi, ô sforsus rilasionadu ku aplikason di lei sivil di imigrason.
“Aplikason di lei sivil”: signifika sforsus pa investiga, aplika ô asisti na investigason ô aplikason di lei sivil stadual ô federal, inkluindu, mas nau limitadu a, kualker lei sivil federal di imigrason. Pa da más kontestu, aplikason di lei sivil txeu bez sta rilasionadu ku detenson priventivu pa siguransa ô proteson di un indivídu, aplikason di asons sivil na tribunal,

[bookmark: _bookmark1]2	Embora Lei PROTECT ka ta iziji ma skolas privadu di K-12 adota tal pulítikas, nu ta inkoraja-s a faze-l, di akordu ku es orientason y ku kes Rikomendasons pa Entidadis ki ta Furnese Sirvisus di Idukason y di Kuidadu Infantil Rilasionadu ku Interason ku Ajentis Federal di Imigrason, ki ta kontinua en vigor pa skolas privadu di K-12 y pa faculdadis y universidadis privadu (indipendenti).

ô aplikason di lei di imigrason. Pelu kontráriu, aplikason di lei kriminal ta involve investigason y aplikason di leis kriminal stadual ô federal (komu kes ki ta proibi roubu y agreson). Nota ma ajentis di aplikason di lei (definidu di baxu) pode atua na aplikason di lei sivil y/ô na aplikason di lei kriminal.
“Mandatu Judisial” ô “Órden Judisial”: ta referi a un mandatu di prizon ô otu órden judisial, sinadu pa un juís ô majistradu ki ta atua na ramu judisial di un guvernu lokal ô stadual ô di guvernu federal, ki ta autoriza un prizon. Odja Anéksu A pa izemplus.
“Ajenti di aplikason di lei” ô “ajenti”: signifika kualker ajenti ô funsionáriu di un ajênsia federal, stadual, di kondadu, munisipal ô distrital di aplikason di lei, inkluindu mas nau limitadu a dipartamentus di pulísia lokal, sheriffs, konstables, Pulísia Stadual di Massachusetts, ajênsia di Imigrason y Alfândega di Stadus Unidus (ICE), ajênsia di Proteson di Alfândega y Fronteras di Stadus Unidus (CBP), y Dipartamentu di Siguransa Internu di Stadus Unidus (DHS).
“Óras di funsionamentu”: signifika oráriu regular di funsionamentu skolar, períodus di dexa y buska alunus, prugramason antis y dipôs di óras di aula, y iventus patrusinadu pa skola.
“Skola”: signifika un skola administradu pa dipartamentu skolar di un sidadi, vila ô distritu skolar rejional; un skola agríkula di kondadu; un skola profisional indipendenti ô un skola profisional operadu pa un kondadu; un charter school di Commonwealth ô un charter school Horace Mann stabelesidu sobi termus di G.L. c. 71, § 89 (“charter school”); un skola spesial di dia ô otu instalason di dia ô un skola rezidensial di kurtu ô longu prazu ki ta furnese prugramas idukativu pa kriansas ku difisiênsia stabelesidu di akordu ku kapítulu 71B y ku kapítulu 766 di leis di 1972; ô un skola operadu pa un kolaborativu idukativu stabelesidu sobi termus di G.L. c. 40,
§ 4E (“skola kolaborativu”).
“Distritu skolar”: signifika dipartamentu skolar di un sidadi ô vila, un distritu skolar rejional, un skola profisional indipendenti ô un skola profisional ô skola agríkula operadu pa un kondadu.
“Resintu skolar”: signifika edifísiu(s) prinsipal di skola y kualker otu edifísiu ô propriedadi ki ta pertense a skola ô di distritu skolar ô ki sta sobi ses kontrolu y ki é uzadu pa skola en apoiu diretu ô di forma rilasionadu ku finalidadi idukativu ô atlétiku di skola. Kel li ta inklui parkis infantil, kanpus, parkis di stasionamentu, áreas di rekreason, kanpus atlétiku, kuadras, áreas di konpitison y otus lokal ki sta sobi propriedadi ô kontrolu y uzadu pa finalidadis rilasionadu ku skola, sedja ô nau fizikamenti ligadu a edifísiu(s) prinsipal di skola. Duranti óras di funsionamentu, konformi definidu di riba, resintu skolar é nau-públiku.3

[bookmark: _bookmark2]3	Embora paradas di autobus jeralmenti ka ta konsideradu “resintu skolar”, pur favor odja Seson III(C) (Protokolu di Skalason) pa rikomendasons sobri modi di lida ku atividadi di aplikason di lei na paradas di autobus.

[bookmark: III._Guidance_Regarding_Interactions_wit]Orientason Rilativu a Interasons ku Ajentis di Aplikason di Lei ki ta Atua na Aplikason di Lei Sivil
Es orientason ta inklui kes tópiku izijidu pa Lei PROTECT, markadu ku un asteristiku (*), y otu informason ki Gabineti di Guvernanti, Gabineti di Prokurador Jeral, EOE y DESE ta konsidera relevanti pa skolas.
A. [bookmark: A._General_Guidance_for_Interacting_with]Orientason Jeral pa Interaji ku Ajentis di Aplikason di Lei
Un prusedimentu skritu deve furnese konselhu jeral pa funsionárius y administradoris sobri modi di interaji ku ajentis di aplikason di lei ki ta atua na aplikason di lei sivil, inkluindu:
1. Funsionárius y administradoris sta inkorajadu pa fika kalmu óras ki es sta interaji ku ajentis di aplikason di lei.
2. Funsionárius y administradoris nunka ka deve tenta interferi fizikamenti ku atividadis di aplikason di lei, nen es ka deve xinti obrigadu di prosima di un ajenti di aplikason di lei ô fala ku el prumeru.
3. Si funsionárius ka ta xinti siguru pa interaji ku ajentis di aplikason di lei, es pode rukuza interaji ku es y en vez di kel la konta ku administradoris, konformi diskritu di baxu.
Prizons sivil ka ta permitidu na resintu skolar duranti óras di funsionamentu, a menus ki ajentis di aplikason di lei ten un Mandatu Judisial ô Órden Judisial.4 Si ajentis di aplikason di lei kontinua pa faze un prizon sivil na kes ária li en violason di Lei PROTECT, ningen ka deve tenta interferi fizikamenti ku es; en vez di kel la, funsionárius na lokal deve sigi orientason pa spetadoris pa dokumenta un interason, ki sta inkluidu na Seson III(G) (Dokumentason di Interasons) y Seson IV(B) (Direitus di Spetadoris) di baxu. Dipôs ki aplikason di lei sai di resintu skolar, skola deve reporta insidenti pa Divizon di Direitus Sivil di Gabineti di Prokurador Jeral.
B. [bookmark: B._Designated_Contact_Person(s)*]Psoa(s) di Kontatu Dezignadu*
Sobi termus di Lei PROTECT, skolas deve dezigna un psoa di kontatu na gabineti di diretor (“psoa di kontatu a nível di skola”) y un kontatu autorizadu na gabineti di Superintendenti ô Diretor Izekutivu (“psoa di kontatu a nível di distritu”) pa ser notifikadu si ajentis di aplikason di lei txiga na lokal ô pidi informason.5 Psoas diferenti pode sirvi komu psoa di kontatu dezignadu

[bookmark: _bookmark3]4	Konformi notadu na Seson III(M) (Obrigasons Izistenti), nada na es orientason ka ta proibi koperason apropriadu ku autoridadis, inkluindu pulísia, bonberus, sirvisus médiku di emerjênsia, autoridadis di proteson di kriansa, ô otus funsionáriu di siguransa públiku, ki sta responde a un emerjênsia, ki sta protejê un kriansa kontra abuzu ô nigligênsia, ô ki sta izerse di otu forma autoridadi legal nau rilasionadu ku aplikason di lei sivil.
[bookmark: _bookmark4]5	Si skola ka ten un gabineti di distritu ô gabineti administrativu distintu di própi skola, pode ser apropriadu ten mésmu psoa di kontatu pa sirvi komu psoa di kontatu a nível di skola y psoa di kontatu a nível di distritu.

na diferenti óras au longu di dia, y bo deve konsidera seriamenti nomia pelu menus un psoa di kontatu “di reserva” a nível di skola y a nível di distritu. Nu ta rekumenda ma (1) administrador ô jestor di más alta patenti na skola ta sirvi komu psoa di kontatu prinsipal dezignadu a nível di skola, y (2) Superintendenti, Diretor Izekutivu, ô ses dezignadu, ô un prokurador ta sirvi komu psoa di kontatu a nível di distritu.
Kes prusedimentu skritu izijidu pa Lei PROTECT deve inklui nomi(s) y informason di kontatu di psoa(s) di kontatu dezignadu. Si txeu psoa ta partilha es papel, bo pode konsidera da-s un tilifoni sellular ô un númeru di tilifoni partilhadu, pa faze-l más fásil pa funsionárius di prumera linha txiga na es na kazu di un emerjênsia.
C. [bookmark: C._Escalation_Protocol*]Protokolu di Skalason*
Kes prusedimentu skritu izijidu pa Lei PROTECT deve trata di modi ki funsionárius y administradoris deve responde si ajentis di aplikason di lei txiga na lokal y ken ki es deve notifika (“protokolu di skalason”). Skolas deve garanti ma funsionárius sabe di protokolu, y modi di kontata kes indivídu relevanti. Es protokolu deve ser simplis, fásil di lenbra, y konsistenti ku prusedimentus uzadu na otus sirkunstânsia. Un protokolu di skalason deve inklui kes instruson siginti:
1. Si ajentis di aplikason di lei ki ta atua na aplikason di lei sivil txiga na lokal y ka ten sirkunstânsias urjenti (di emerjênsia) aparenti, funsionárius deve informa ajentis ma es ta bai kontata un administrador pa asisti-s y ma es deve spera na lugar undi es sta (di preferênsia la fora, lonji di alunus y ses famílias).
2. Funsionáriu deve kontata imediatamenti psoa di kontatu a nível di skola.
3. Dipôs di ser notifikadu, psoa di kontatu a nível di skola deve liga imediatamenti pa psoa di kontatu a nível di distritu y bai pa lokal undi ajentis di aplikason
di lei sta spera. Si skola ten asésu a un prokurador, kes prusedimentu skritu deve prevê ma psoa di kontatu a nível di skola ô psoa di kontatu a nível di distritu ta txoma prokurador y ta mante-l na tilifoni pa akonselhamentu.
4. Psoa di kontatu a nível di skola deve fala ku ajentis di aplikason di lei. Psoa di kontatu a nível di skola deve pidi ajentis ses identifikason y rejista ses nomi, ajênsias y númerus di plaka.
5. Psoa di kontatu a nível di skola deve pidi pa odja kualker mandatu ô otu dokumentason. Psoa di kontatu a nível di skola—ku asistênsia di un prokurador, si pusível, y/ô di psoa di kontatu a nível di distritu—deve rivê kes dokumentu pa ditermina si ajentis di aplikason di lei ten un Mandatu Judisial ô Órden Judisial válidu. Odja Seson III(F) (Revizon di Mandatu) pa konselhus sobri revizon di un mandatu.

a. Si ajentis di aplikason di lei ten un Mandatu Judisial ô Órden Judisial válidu ki ta autoriza un prizon ô entrada pa buska ô kes dôs, psoa di kontatu a nível di skola deve informa ajentis di aplikason di lei ma es pode entra na resintu skolar; nu entantu, psoa di kontatu a nível di skola deve pidi ma, sempri ki pusível, ajentis di aplikason di lei evita kualker ária undi alunus sta prezenti.
b. Si ajentis di aplikason di lei ka ten un Mandatu Judisial ô Órden Judisial válidu, ô si es ten sô un mandatu administrativu (odja Anéksu A pa un izemplu), psoa di kontatu a nível di skola deve informa-s ma es ka sta autorizadu pa faze prizon na resintu skolar y pidi-s pa es bai.6
c. Si ajentis di aplikason di lei kontinua pa faze un prizon sivil na resintu skolar en violason di Lei PROTECT, ningen
ka deve tenta interferi fizikamenti ku es; en vez di kel la, funsionárius deve sigi orientason pa spetadoris pa dokumenta un interason, ki sta inkluidu na Seson III(G) (Dokumentason di Interasons) y Seson IV(B) (Direitus di Spetadoris) di baxu. Si ten un amiasa iminenti pa siguransa di un kriansa, funsionáriu, membru di família, ô otu psoa, funsionárius di prugrama ka deve izita di txoma 9-1-1 pa asistênsia.
d. Dipôs ki aplikason di lei sai di resintu skolar, skola deve reporta insidenti pa Divizon di Direitus Sivil di Gabineti di Prokurador Jeral.
Pa alén di kes prusedimentu diskritu di riba, skolas sta inkorajadu pa konsidera kes várius senáriu en ki interasons ku ajentis di aplikason di lei ki ta atua na aplikason di lei sivil pode kontise na ses prugramas y na ses resintu, pa ki es pode pripara protokolus di skalason pa kes senáriu spesífiku. Skolas deve també konsidera inklui orientason adaptadu pa sertu kargu di funsionáriu, sima funsionárius di gabineti di intrada, ki pode ten más probabilidadi di interaji ku ajentis di aplikason di lei ki ta atua na aplikason di lei sivil. Skolas deve també konsidera atualiza Planus di Operasons di Emerjênsia y Planus di Rusposta a Emerjênsias di Saúdi Médiku y Komportamental izistenti pa garanti siguransa di alunus na kazu di kualker tipu di atividadi di aplikason di lei na ô pértu di resintu skolar.
Adisionalmenti, skolas deve rivê kontratus di transporti skolar y komunika ku konpanhias di transporti skolar sobri pulítikas y protokolus pa kondutoris di autobus na kazu di atividadi ativu di aplikason di lei pértu di un parada di autobus skolar. Kel li ta inklui konsiderasons pa transporti di idukason spesial. Prusedimentus rilasionadu ku transporti deve ser fokadu na manutenson



[bookmark: _bookmark5]6	Na sirkunstânsias raru, ajentis di aplikason di lei pode identifika un amiasa klaru y imediatu a saúdi ô siguransa ki ta kualifika komu un ixseson a izijênsia di mandatu.

di siguransa di alunus y na evitason di perigus asosiadu ku dexa un alunu pértu di un lokal di krimi ativu ô di kualker prizon ô operason di aplikason di lei.
Skolas deve rivê y konsidera atualiza pulítikas y protokolus pa garanti siguransa di alunus óras ki atividadis di aplikason di lei sta ser rializadu na resintu skolar. Pulítikas deve aplika-s igualmenti na tudu forma di aplikason di lei y deve ser fokadu na manutenson di siguransa di alunus.
D. [bookmark: D._Checklists_and_Approved_Language]Listas di Verifikason y Linguajen Aprovadu
Nu ta inkoraja skolas pa dizenvolve listas di verifikason y prepara linguajen aprovadu pa funsionárius, administradoris y psoa(s) di kontatu dezignadu uza óras ki es sta interaji ku ajentis di aplikason di lei ki ta atua na aplikason di lei sivil. Kes lista di verifikason pode inklui protokolu di skalason ku instrusons klaru sobri ken ki funsionárius deve kontata si ajentis di aplikason di lei sta na lokal ô sta faze pedidus.
Izemplus di “Linguajen Aprovadu” pode inklui:
1. “N ka ten autorizason pa dexa-u entra na skola. Pur favor spera li enkuantu N ta kontata un administrador.”
2. “N ka ten autorizason pa fala sobri indivídus spesífiku nen pa fala ku bo sobri es alunu/kriansa/funsionáriu. N ta bai kontata un administrador ki ta fala más ku bo sobri kel li.”
3. “N ka ten permison pa fala/divulga informason privadu pa bo.”
E. [bookmark: E._Proactive_Discussions_with_School_Att]Diskusons Proativu ku Prokurador(is) di Skola
Sempri ki aplikável, skola y/ô distritu skolar deve fala ku ses prokurador(is) sobri midjor y más rápidu manera di txiga na es na un emerjênsia, inkluindu txigada di ajentis di aplikason di lei na resintu skolar. Skola/distritu skolar deve garanti ma psoas di kontatu a nível di skola y a nível di distritu ten meius pa txiga na prokurador imediatamenti si nisisáriu. Skola/distritu skolar pode també kere konsulta ses prokurador komu parti di stabelesimentu di kes prusedimentu diskritu na es orientason.
F. [bookmark: F._Review_of_Warrant]Revizon di Mandatu
Kes prusedimentu skritu deve inklui informason sobri modi di identifika un Mandatu Judisial ô Órden Judisial válidu. Odja Anéksu A (Izemplus di Mandatus Judisial y Mandatus Administrativu), di baxu, pa izemplus di mandatu.
Mandatus Judisial y Órdens Judisial é dokumentus emitidu pa un juís ô majistradu ki ta atua na ramu judisial di guvernu stadual ô federal. Kes dokumentu li ta autoriza un buska di un lugar spesífiku ô un prizon di un psoa spesífiku ku bazi na informason sufisienti pa sustenta ma un krimi foi kumitidu (“kauza provável”). Nota ma otus órden judisial pode inklui intimasons ô sitasons, mas es ka ta permiti asésu fíziku a lugaris nau-públiku.

Un Mandatu Judisial é: (1) sinadu pa un juís, majistradu ô majistradu-eskrivon asistenti y datadu; (2) emitidu pa un tribunal; y (3) ta inklui lokal ki ta ser buskadu ô kes psoa ô artigu ki ta ser aprendidu/prezu.
Un Órden Judisial pode ten txeu forma mas deve inklui: (1) kabesalhu di un prusésu judisial;
(2) nomi di tribunal; y (3) sinatura di un juís, majistradu-eskrivon ô majistradu-eskrivon asistenti, ku un data.
Konformi indikadu di riba na Seson III(C) (Protokolu di Skalason), si ajentis di aplikason di lei ki ta atua na aplikason di lei sivil txiga na lokal, funsionárius deve kontata psoa di kontatu a nível di skola ki ta kontata psoa di kontatu a nível di distritu y ta bai pa lokal undi ajentis di aplikason di lei sta spera. (Kes prusedimentu di skola deve orienta psoa di kontatu a nível di skola ô psoa di kontatu a nível di distritu pa txoma prokurador di skola nes mumentu también.) Dipôs ki psoa di kontatu a nível di skola inkontra ku ajenti y pidi pa odja kualker mandatu ô órden, es deve diskreve kes dokumentu la pa tilifoni pa prokurador di skola, ki ta avalia kes dokumentu y ta akonselha psoa di kontatu a nível di skola sobri ses validadi. Si psoa di kontatu a nível di skola ta xinti siguru pa faze-l, es pode pergunta ajenti di aplikason di lei si es pode manda un fotu di mandatu ô órden pa prokurador di skola ô mostra mandatu ô órden pa prokurador atravéz di un xamada di vídeu. Si skola ka ten asésu a un prokurador, ô ka konsigi txiga na prokurador, psoa di kontatu a nível di skola, en konsulta ku psoa di kontatu a nível di distritu, si ten un, deve uza es orientason y Anéksu A pa ditermina si ajentis di aplikason di lei ten un Mandatu Judisial ô Órden Judisial válidu. Odja Anéksu A (Izemplus di Mandatus Judisial y Mandatus Administrativu).
G. [bookmark: G._Documentation_of_Interactions*]Dokumentason di Interasons*
Sobi termus di Lei PROTECT, skolas deve inklui na ses prusedimentu skritu instrusons pa dokumenta interasons ku ajentis di aplikason di lei ki ta atua na aplikason di lei sivil. Funsionárius, administradoris y psoa(s) di kontatu dezignadu sta inkorajadu pa spera ti ki es ta xinti siguru pa skrebe kel ki kontise. Kel li pode ser dipôs ki ajentis sai di resintu skolar. Skolas deve uza un formuláriu izistenti ô kria un novu pa rejista interasons ku ajentis di aplikason di lei y guarda kes rejistu la sima es ta faze ku kualker otu rejistu skolar, na kursu normal.
Sobi termus di protokolu di skalason rekumendadu di riba, funsionárius, administradoris y psoa(s) di kontatu dezignadu pode interaji ku ajentis di aplikason di lei di manera diferenti y en mumentus diferenti. Tudu psoa deve ser akonselhadu pa skrebe kel ki es ta lenbra di insidenti, inkluindu mas nau limitadu a informason siginti:
· Data y óra ki ajentis di aplikason di lei txiga na resintu skolar ô faze pedidu di informason;
· Nomis y númerus di plaka di ajentis, y ajênsia ki es ta riprezenta;
· Númeru di viatura y númerus di matríkula, si vizível;

· Nomis di tistimunhas, alunus ô otus funsionáriu involvidu;
· Pasus tomadu pa notifika psoa di kontatu a nível di skola, psoa di kontatu a nível di distritu ô prokurador di skola, konformi kazu;
· Asons di ajentis di aplikason di lei, inkluindu si ajentis kunpri ku instrusons di skola;
· Si ajentis di aplikason di lei tinha un Mandatu Judisial ô Órden Judisial válidu, ô otu dokumentason;
· Si un prizon sivil foi fetu na resintu skolar; y
· Inpaktu sobri kualker alunu/kriansa/funsionáriu (dipôs ki kualker kiston imediatu foi tratadu) y kualker ason di sigimentu nisisáriu pa apoia-s.
Odja Modelu di Prusedimentus di DESE pa un formuláriu modelu pa rejista interasons ku ajentis di aplikason di lei ki ta atua na aplikason di lei sivil.
Spetadoris, inkluindu funsionárius, pode grava vídeu di interason abertamenti (nau di skondidu), mas es ka deve interferi.
H. [bookmark: H._School_Resource_Officers]Ajentis di Siguransa Skolar (School Resource Officers)
Distritus skolar ku Ajentis di Siguransa Skolar (SROs) deve garanti ma es ten un Memorandu di Entendimentu (MOU) di SRO ki ta kunpri ku modelu obrigatóriu a nível stadual, y distritus sta inkorajadu pa distribui es MOU pa administradoris skolar y funsionárius di siguransa skolar. Sobi termus di lei stadual, SRO ka deve (i) sirvi komu dissiplinador skolar, aplikador di regulamentus skolar, ô en lugar di psikólogus, psikiatras ô konselheirus skolar lisensiadu; ô
(ii) uza poderis polisial pa trata di kistons tradisional di dissiplina skolar, inkluindu konportamentu nau-violentu ki ta pertuba. Di akordu ku modelu di MOU, “pode ser apropriadu pa administradoris skolar en vez di SRO [pa] lida ku infrasons di nível baxu inkluindu mas nau limitadu a alegasons di kontravenson di amiasa, agreson y batidura, furtu, risebimentu di bens roubadu, y destruson ô danu intensional, malisiozu ô gratuitu a propriedadi psoal.” Pa sirkunstânsias ki ta iziji intervenson di tribunal di menoris, un sitason é métodu preferidu pa leba menoris pa tribunal, en vez di faze un prizon na resintu skolar, a menus ki ten razon pa kridita ma menor ka ta parse dipôs di un sitason.
Di akordu ku modelu di MOU di SRO, funsionárius di distritu skolar y SROs ka deve divulga pa un ajenti ô ajênsia di aplikason di lei, inkluindu aplikason di lei lokal, munisipal, rejional, di kondadu, stadual y federal, kualker informason rilasionadu ku un alunu ô un membru di família di un alunu di ses bazi di dadus y otus sistema di rejistu, inkluindu: (i) situason di imigrason; (ii) sidadania; (iii) bairu di rezidênsia; (iv) relijion; (v) orijen nasional; (vi) etnia; ô (vii) filiason suspetadu, alegadu ô konfirmadu a gangue, a menus ki é relevanti pa un insidenti ilegal spesífiku ô pa un pruspetu spesífiku di atividadi ilegal ki skola é otramenti obrigadu pa reporta. Skolas sta inkorajadu pa partilha kualker pulítika ô prusedimentu novu ô atualizadu ki es adota di akordu ku Lei PROTECT, y pulítikas rilativu a privasidadi di alunus, ku ses SROs na lokal.

I. [bookmark: I._Parental_Notice]Notifikason a Pais
1. [bookmark: 1._Notice_to_School_Community_of_the_Pre]Notifikason a Komunidadi Skolar sobri Prezénsa di Ajentis di Aplikason di Lei* Óras ki un skola konfirma prezénsa di ajentis di aplikason di lei ki ta atua na aplikason di lei sivil
na resintu skolar, skola deve notifika pais y inkaregadus di idukason di alunus, prufesoris, administradoris y funsionárius di skola. Skola deve furnese es notifikason di un manera ki ta garanti konfidensialidadi y privasidadi di kualker informason ki pode identifika un psoa. Odja Modelu di Prusedimentus di DESE pa un modelu di notifikason.
2. [bookmark: 2._Individualized_Notice_to_Parents_When]Notifikason Individualizadu a Pais Óras ki Ajentis di Aplikason di Lei sta Buska un Alunu Spesífiku ô Informason sobri kel Alunu
Si ajentis di aplikason di lei sta tenta txiga na un kriansa/alunu menor ô sta buska informason sobri un kriansa/alunu menor, funsionárius deve kontata psoa(s) di kontatu a nível di skola y dipôs informa imediatamenti pai ô inkaregadu legal di idukason di kriansa/alunu menor. Si alunu ten 18 anu ô más, ô si el é emansipadu, funsionárius deve notifika alunu diretamenti, pa alén di notifika psoa di kontatu a nível di skola. Skolas sta inkorajadu pa dezigna un funsionáriu ki ta notifika famílias ô alunus komu parti di ses protokolu di skalason. Odja Modelu di Prusedimentus di DESE pa un modelu di notifikason.
J. [bookmark: J._Protection_of_Personally_Identifiable]Proteson di Informason ki Pode Identifika un Psoa
Skolas ka pode divulga informason ki pode identifika un alunu ô kriansa sobi ses kuidadu pa terseirus, inkluindu ajentis di aplikason di lei y média, sedja oralmenti ô pa skritu, a menus ki: skola ten konsentimentu informadu spesífiku di pai ô inkaregadu di idukason di alunu/kriansa (ô di própi alunu si el ten pelu menus 18 anu ô si el é emansipadu); é di akordu ku un Mandatu Judisial, Órden Judisial ô intimason; ô ten un emerjênsia di saúdi ô siguransa, konformi kazu. Di forma jeral, skolas deve també respeta preferênsias y priokupasons di privasidadi di pai ô inkaregadu di idukason di un alunu (ô di própi alunu si el ten más di 18 anu ô si el é emansipadu) en rusposta a pedidus di média y, na midida ki é konsistenti ku lei, a interasons di ajentis di aplikason di lei ki pode involve alunus.
Skolas deve permiti ma pais/inkaregadus di idukason (ô própi alunus si es ten pelu menus 18 anu ô si es é emansipadu) opta pa nau ser inkluidu na informason di diretóriu. Es pode também limita ki informason ki sta inkluidu na diretóriu (pur izemplu, izkluindu morada y lugar di nasimentu di kriansa/alunu), y limita divulgason a komunidadi skolar. Sobi termus di lei federal, skolas é obrigadu pa notifika alunus y ses família pelu menus un bez pa anu sobri ki informason ki sta inkluidu na diretóriu, y pa permiti ma pais/inkaregadus di idukason opta pa nau inklui informason na diretóriu en kualker mumentu. Skolas deve komunika es informason uzandu sirvisus di traduson ô interpretason pa pais/inkaregadus di idukason ku konhesimentu limitadu di inglés.
Na kazu ki ajentis di aplikason di lei buska informason konfidensial sobri funsionárius di skola, skola deve inkaminha ajentis pa ses dipartamentu di rekursus umanu, ki deve sigi protokolus padron.

K. [bookmark: K._Caregiver_Plans_and_Contact_Informati]Planus di Kuidador y Informason di Kontatu
Skolas sta inkorajadu pa stabelese protokolus klaru pa ses rusposta na kazu ki un kriansa/alunu ô ses pai/inkaregadu di idukason ser detidu pa ajentis di aplikason di lei. Sobi termus di Lei PROTECT, ta speradu ma skolas dizenvolve un planu pa garanti ma informason di kontatu di emerjênsia, kontatus di kuidador alternativu y kontatus autorizadu pa buska alunu sta atualizadu pa tudu alunu/kriansa. Komu parti des revizon, skolas deve permiti ma pais/inkaregadus di idukason lista más di un psoa komu kontatu di emerjênsia. Skolas sta también inkorajadu pa guarda na arkivu kualker dokumentason asosiadu, sima un autorizason di otu kuidador, ajenti tenporáriu ô inkaregadu di idukason.

L. [bookmark: L._Visitor_Policies]Pulítikas di Vizitanti
Skolas deve adota pulítikas (ô prusedimentus) skritu di vizitanti ki ta spesifika restrisons pa vizitantis y ki ta aplika-s igualmenti pa tudu vizitanti—kel ki ta signifika ma pulítika (ô prusedimentu) di vizitanti ka ta faze diferensa entri ajentis di aplikason di lei ki ta vizita pa faze aplikason di lei sivil y otus tipu di vizitanti.
M. [bookmark: M._Existing_Obligations]Obrigasons Izistenti
Nada na es orientason ka ta altera obrigasons di skola pa kunpri ku leis stadual y federal ô ku pulítikas ô prusedimentus izistenti.

Nada na es orientason ka ta proibi koperason apropriadu ku autoridadis, inkluindu pulísia, bonberus, sirvisus médiku di emerjênsia, autoridadis di proteson di kriansa, ô otus funsionáriu di siguransa públiku ki sta responde a un emerjênsia, ki sta protejê un kriansa kontra abuzu ô nigligênsia, ô ki sta izerse di otu forma autoridadi legal nau rilasionadu ku aplikason di lei sivil di imigrason. Si ten un amiasa iminenti pa siguransa di un kriansa, funsionáriu, membru di família ô otu psoa, skola ka deve izita di txoma 9-1-1 pa asistênsia.

[bookmark: IV._Rights_of_a_Person_Being_Arrested/De]Direitus di un Psoa ki sta ser Prezu/Detidu y Direitus di un Spetador
I. [bookmark: A._Rights_of_the_Person_Being_Arrested_o]Direitus di Psoa ki sta ser Prezu ô Detidu
Direitu di Fika Kaladu: Un psoa ki sta ser prezu ô detidu pa ajentis di aplikason di lei sivil, inkluindu ajentis federal di imigrason, ka ten ki responde perguntas sobri ses situason di imigrason, sidadania, undi ki es nase, ô modi ki es entra na Stadus Unidus. Psoa pode fala, “N sta izerse nha direitu di fika kaladu,” y rukuza fala ku ajenti di aplikason di lei ti ki es fala ku un prokurador. A partir di dia 4 di setenbru di 2026, Lei PROTECT ta proibi ajentis di aplikason di lei di pergunta sobri situason di imigrason ô sidadania, ixsétu óras ki izijidu pa lei stadual ô federal, ô óras ki é materialmenti rilasionadu ku un infrason kriminal spesífiku.

Direitu di Kontrata/Konsulta un Prokurador: Un psoa ki sta ser prezu ô detidu ten direitu di kontrata y fala ku un prokurador, mas jeralmenti guvernu ka é obrigadu pa furnese un na prusésus di imigrason.
Direitu di Rukuza Sina Dokumentus: Un psoa ki sta ser prezu ô detidu ten direitu di rukuza sina dokumentus (pur izemplu, renúnsia di direitus, formuláriu di partida voluntária). Psoa ten direitu di lê y kunprende kualker dokumentu antis di sina-l.
J. [bookmark: B._Rights_of_Bystanders]Direitus di Spetadoris
Direitu di Observa: Spetadoris di asons di aplikason di lei sivil, inkluindu aplikason di lei federal di imigrason, ten direitu di observa ajentis y di grava vídeu di inkontru di un distânsia razuável, dizde ki es ka ta interferi ku ajentis. Lei di Massachusetts ta permiti gravason di vídeu abertamenti (nau di skondidu).
Direitu di Fika Kaladu: Embora ajentis di aplikason di lei pode faze perguntas, spetadoris ten direitu di fika kaladu. Spetadoris ka é obrigadu pa responde perguntas sobri ses própi situason di imigrason nen sobri situason di otu psoa. Konformi notadu di riba, a partir di dia 4 di setenbru di 2026, Lei PROTECT ta proibi ajentis di aplikason di lei di pergunta sobri situason di imigrason ô sidadania, ixsétu óras ki izijidu pa otus lei ô óras ki sta spesifikamenti rilasionadu ku un puténsial violason kriminal.
[bookmark: V._Support_for_Students_and_Children]Apoiu pa Alunus y Kriansas
Nu ta inkoraja skolas pa oferese apoiu di akonselhamentu y di trabadju sosial pa alunus y kriansas ki sta pasa pa un aumentu di ansiedadi, spesialmenti kes ki sta afetadu psoalmenti, y kes ki ses família sta afetadu diretamenti pa atividadi di aplikason di lei sivil, inkluindu aplikason di lei federal di imigrason.
Pa alén di kel la, é inportanti pa skolas mante konsiênsia y sensibilidadi rilativamenti a auzênsias di alunus y a dizafius komportamental na skola. Funsionárius y idukadoris deve involve-s proativamenti y konstrui rilasons di konfiansa ku pais y alunus, oferese apoiu, y trabadja djuntu ku famílias pa trata di kualker priokupason di prezénsa ô di konportamentu ki pode surji.
Di akordu ku Lei PROTECT, skolas deve dizenvolve un planu pa partilha kes pulítika y prusedimentu izijidu ku alunus y famílias ligadu a bo skola. Nu ta rekumenda publika kel material la na website di skola y/ô di distritu skolar.
É esensial ma tudu komunikason ku pais y inkaregadus di idukason rilativu a nisisidadis di alunus, transporti, atualizason di kontatus alternativu y di informason di diretóriu, protokolus di emerjênsia, atividadi di aplikason di lei, ô otus asuntu ser komunikadu na língua prinsipal di pai/inkaregadu di idukason, uzandu intérpretis. Notifikasons a pais y komunikasons skritu deve uza linguajen simplis na midida ki é prátiku y ser traduzidu pa kes língua prinsipalmenti uzadu pa komunidadi di bo skola.

[bookmark: VI._Human_Resources/Labor/Union_Issues]Kistons di Rekursus Umanu/Trabadju/Sindikatu
Funsionárius sta inkorajadu pa leventa kualker priokupason laboral ô di trabadju sobri interaji ku ajentis di aplikason di lei ki ta atua na aplikason di lei sivil, inkluindu aplikason di lei federal di imigrason, ku ses ikipa di rekursus umanu ô ku riprezentantis sindikal, rispetivamenti. Kes kiston li pode inklui perguntas sobri es orientason y pulítikas ô prusedimentus rilasionadu, ô perguntas jeral sobri situasons psoal ki ta involve aplikason di lei sivil.
Funsionárius sta inkorajadu pa rivê també kes rekursu listadu na Seson VIII (Rekursus Adisional pa Skolas) pa más informason.
[bookmark: VII._Trainings_Regarding_Interactions_wi]Formasons Rilativu a Interasons ku Aplikason di Lei Sivil
Skolas sta inkorajadu pa rializa formasons sobri izijênsias di Lei PROTECT, kes rikomendason inkluidu na es orientason, y kualker pulítika ô prusedimentu rilasionadu adotadu pa skola ô distritu pa apoia siguransa na resintu skolar pa tudu alunu y funsionáriu, indipendentimenti di orijen nasional ô situason di imigrason. Lenbretis pa funsionárius sobri protokolu di skalason txeu bez é midjor prátika li. DESE, en konsulta ku EOE, Gabineti di Massachusetts pa Refujiadus y Imigrantis, y Gabineti di Prokurador Jeral di Massachusetts, ta dizenvolve un modelu di formason ki ta inkorpora kes konponenti des orientason, djuntu ku ses Modelu di Pulítika y Modelu di Prusedimentus, ki komités skolar, skolas kolaborativu y konselhus di administrason di charter school pode furnese pa ses funsionárius.
[bookmark: VIII._Additional_Resources_for_Schools]Rekursus Adisional pa Skolas
Gabineti di Prokurador Jeral di Massachusetts, Gabineti di Massachusetts pa Refujiadus y Imigrantis, y DESE kria kes rekursu siginti pa públiku aprende más sobri ses direitus. Nu ta inkoraja membrus di komunidadi skolar pa rivê kes rekursu li, y nu ta sujiri ma skolas konsidera publika ô divulga kes rekursu li pa alunus/kriansas, famílias y funsionárius.
· Massachusetts Attorney General: Resources for Immigrants in Massachusetts
· Massachusetts Office for Refugees and Immigrants: Community Resource Toolkit
· Massachusetts Attorney General Guidance: KNOW YOUR RIGHTS: ICE Enforcement An Updated Guide for Immigrants, Families, and Communities (dispunível na spanhol, portugés, kriolu aitianu, xinês, vietnamita)
· Massachusetts Attorney General Guidance: General Information for Massachusetts Service Providers Regarding Immigration Enforcement (dispunível na spanhol, portugés, kriolu aitianu, xinês, vietnamita)
· Massachusetts Attorney General Guidance: K-12 Schools’ Obligations to Protect Students and Their Information
· Massachusetts Attorney General Flyer: Immigrant Students’ Right to Attend School: A Guide for Families (dispunível na spanhol, portugés, kriolu aitianu, vietnamita, xinês)

· Massachusetts Attorney General Flyer: K-12 Schools on Protections for Students and their Information
· Emergency Planning Guide for Parents with Uncertain Immigration
Status (dispunível na spanhol, portugés, kriolu aitianu, xinês sinplifikadu)
· Emergency Planning Fact Sheet for Parents with Uncertain Immigration Status (dispunível na spanhol, portugés, kriolu aitianu, xinês sinplifikadu)
· Attorney General’s Advisory Regarding Equal Access to Public Education for All Students Irrespective of Immigration Status (dispunível na spanhol, portugés, árabi)
· Upholding the Rights of Immigrant Students to Enroll in School: Guidance for School Committees and Districts
· Upholding the Rights of Immigrant Students to Enroll in School: Guidance for Families and Students (dispunível na xinês, kriolu aitianu, portugés, spanhol, vietnamita)

ANÉKSU A
Izemplus di Mandatus Judisial y Mandatus Administrativu
Figura 1: Mandatu Judisial di Tribunal Stadual
[image: Modelus di Mandatus Judisial Stadual y Mandatus Administrativus]

ANÉKSU A
Izemplus di Mandatus Judisial y Mandatus Administrativu


Figura 2: “Mandatu di buska” Judisial di Tribunal Federal (skerda) & “Mandatu di ICE” Administrativu (direita)
[image: Modelus di mandatus judisial federal y mandatus administrativus]

APPLICATION FOR SEARCH WARRANT TRIAL COURT OF MASSACHUSETTS

GL.c.276.§§ 17

Trooper. Massachusetts State Police

NAME OF APPLICANT SUPERIOR COURT DEPT.
ESSEX DIVISION
POSITION OF APPLICANT 'SEARCH WARRANT DOCKET NUMBER

X

X

1. the undersigned APPLICANT, being duly sworn, depose and say that:

1. | have the following information based upon the attached affidavit(s), consisting of a total of 77 pages, which
is (are) incorporated herein by reference.

Based upon this information, there is PROBABLE CAUSE to believe that the property decribed below:

has been stolen, embezzled, or obtained by false pretenses.

is intended for use or has been used as the means of committing a crime.
has been concealed to prevent a crime from being discovered.

is unlawfully possessed or concealed for an unlawful purpose.

is evidence of a crime or is evidence of criminal activity.

other (specify):

3. lam seeking the issuance of a warrant to search for the following property (describe the property to be
searched for as particularly as possible):
See Addendum A, which s incorporated herein by reference.

4. Based upon this information, there is also probable cause to believe that the property may be found (check
as many as apply):

at (identify the exact location or description of the place(s) to be searched):

US. DEPARTMENT OF HOMELAND SECURITY  Warrant for Arrest of Alien

File No.
Date:
To:  Any immigration officer authorized pursuant to sections 236 and 287 of the
Immigration and Nationality Act and part 287 of title 8, Code of Federal
Regulations, to serve warrant: of arrest for immigration violations

Thave determined that there is probable cause to believe that
i removable from the United States. This desermination is based upon:

00 the execution of 3 charging document to initiate removal against the subject;
O the pendency of cagoing removal proceedings against

O the failure to establish admissibility subsequent to
O biometric confimmation of the subject's idensi of federal
databases that affirmatively indicate. by 10 other reliable

